Florian Coldea, un cap al mafiei din 
serviciile secrete trădătoare de ţară, 
anchetat de DNA 

Generalul în rezervă Florian Coldea, fostul șef al Serviciului 
Român de Informaţii (SRI), este suspectat într-un dosar de 
trafic de influenţă în instanţe, împreună cu Dumitru Dumbravă, 
fostul șef al direcţiei juridice din SRI, și avocatul Doru Trăilă. 
Aceștia sunt acuzaţi de trafic de influenţă și spălare de bani 
legate de cazul omului de afaceri Cătălin Hideg. 


Procurorul Mihaela lorga Moraru, șefa Secţiei | a DNA de 
combatere a corupţiei, instrumentează dosarul. Casa de 
avocatură a lui Doru Trăilă a încheiat un contract de 600.000 
de euro cu Hideg pentru reprezentarea în instanţă, din care 
Hideg a plătit 100.000 de euro către Florian Coldea. Se susține 
că Trăilă și consultanţii Coldea și Dumbravă i-ar fi promis lui 
Hideg că îl ajută să obţină o condamnare cu suspendare și să îi 
fie ridicat controlul judiciar. 


Omul de afaceri Cătălin Hideg a declarat că Coldea și 
Dumbravă i-ar fi cerut 600.000 de euro plus TVA pentru 
„optimizarea" dosarului său de corupţie aflat în instanţă. Hideg 
a încheiat un contract cu aceștia, iar ulterior a făcut denunţ la 
DNA. Dan Tocaci, om de afaceri din anturajul celor trei, a fost 
prezent și el la sediul DNA în aceeași zi. 

